
Y dysgwr: Pwy ydw i’n ei addysgu?

1.1 Cyflwyniad
Pwrpas yr ymchwiliad hwn yw gwerthuso’n feirniadol digwyddiad critigol a arsylwyd gan yr ymchwilydd, gan nodi’r camau dysgu ac addysgu nesaf ar gyfer unigolion yr astudiaeth achos. Yn fanylach, nod y gwerthusiad beirniadol yw dadansoddi ystod o ymchwil a damcaniaethau allweddol sy’n sail i ddatblygiad cyfannol plant a phobl ifanc, mewn perthynas â sicrhau cynnydd disgyblion. Ar ben hynny, bydd yr ymchwiliad yn gwerthuso’n feirniadol strategaethau a dulliau i gefnogi cydraddoldeb ac amrywiaeth yn y ffordd orau bosibl, gan gynnwys herio credoau a thybiaethau. Yn yr un modd, nod arall y gwerthusiad beirniadol yw pwysleisio pwysigrwydd y defnydd o ddigwyddiadau critigol yng nghyd-destun arfer adfyfyriol mewn addysgu. Datblygodd y theori addysgol hon o ddadansoddiad digwyddiad critigol gan y damcaniaethwr Tripp (1993). Cred bod digwyddiadau critigol yn cael eu cynhyrchu gan y ffordd rydyn ni’n edrych ar sefyllfa, ac yn ddehongliad o arwyddocâd digwyddiad (Tripp, 2011, t. 8). Yn ogystal, dywed ‘to take something as a critical incident is a value judgement we make, and the basis of that judgement is the significance we attach to the meaning of the incident’. Pwysleisia bod y defnydd o ddigwyddiadau critigol yn galluogi athrawon i adlewyrchu ar y sefyllfaoedd addysgu, a datblygu ei ddyfarniadau ac arferion proffesiynol. I gefnogi hyn, datgan Beigi (2016), bod y dull hwn yn archwilio’n ddyfnach, trwy anelu at nodi’r mater sylfaenol sydd wedi ysgogi teimladau cryf am sefyllfa addysgu benodol, ac yn arwain athro i fyfyrio arno mewn ffordd strwythuredig, gan ystyried posibiliadau ar gyfer gweithredoedd yn y dyfodol. Yn unol â hyn, mae digwyddiadau critigol yn galluogi dadansoddiad o ddealltwriaeth bersonol am addysgu a dysgu, trwy dynnu ar gymhlethdod penblethau a gwylio problemau o wahanol safbwyntiau (Kossakowska-Pisarek, 2020).

2.1 The rôl adfyfyrio beirniadol
Nesaf bydd yr adran hon, yn pwysleisio pwysigrwydd rôl adfyfyrio feirniadol yn arfer addysgu datblygol yr ymchwilydd. Yn ôl Cranton (1996), ystyr adfyfyrio beirniadol yw’r proses ‘by which adults identify the assumptions governing their actions, locate the historical and cultural origins of the assumptions, question the meaning of assumptions, and develop alternative ways of acting’. Pwysleisia, bod adfyfyrio beirniadol yn golygu profi rhywbeth, meddwl am y profiad, ac yn olaf, ystyried beth gafodd ei ddysgu o’r profiad, er mwyn gosod y camau nesaf. Yn gytûn â’r datganiad hyn yw Shandomo (2010), cred bod adfyfyrio beirniadol yn blendio dysgu trwy brofiadau gyda dysgu damcaniaethol a thechnegol, i ffurfio cystrawennau gwybodaeth newydd, ac ymddygiadau neu fewnwelediadau newydd. Awgryma, trwy’r broses hyn o adfyfyrio yng nghyd destun addysgu, mae’n galluogi addysgwyr i ddehongli a chreu gwybodaeth a gweithredoedd newydd o’u profiadau amrywiol. Gan dderbyn hynny, rhaid i addysgwyr dewis model adfyfyrio penodol sy’n addas iddyn nhw, er mwyn iddynt adfyfyrio’n feirniadol, megis gan y damcaniaethwyr Kolb, Gibbs, Schön, neu Brookfield. Yn bennaf, mae adfyfyrio beirniadol hefyd yn darparu cyfleoedd allweddol i athrawon i weithredu ar yr adfyfyrio, a sicrhau bod yr addysgu a dysgu yn cadw i fod yn effeithiol. I gefnogi hyn pellach, sefydlwyd y damcaniaethwr Zwozdiak-Myers model o ddimensiynau o ymarfer adfyfyriol, sy’n darparu canolbwyntiau penodol i arwain a strwythuro ymarfer ar sail tystiolaeth (Atodiad 1). Datgan Zwozdiak-Myers (2012), pwrpas y model yw ‘capture nine dimensions of reflective practice in which teachers can demonstrate capacity and commitment as they engage in research, to study and improve their own teaching’.

Yn yr un modd, datgan y damcaniaethwr Dewey (1938), er mwyn i addysgwyr bod yn adfyfyriol, rhaid iddynt feddu'r tair agwedd sy’n ffurfio sylfaen ymarfer adfyfyriol, sef:
1) Bod â meddwl agored = yn hyblyg, gallu addasu i sgiliau pawb, yn agored i farnau gwahanol, ac yn darparu adborth positif yn gyson;
2) Cyfrifoldeb = yn rhannu’r cyfrifoldeb, ac yn dysgu’r plant i fod yn annibynnol ac yn arweinwyr effeithiol;
3) Ymroi = yn hollol ymrwymedig, yn barod i unrhyw beth, ac eisiau dysgu.

Yn fanylach trwy feddu ar y priodoleddau hyn, bydd yn prif gynllun i fod yn addysgwr llwyddiannus, a sicrhau cynnydd o fewn ei datblygiad proffesiynol. Yn yr un modd, diffinnir datblygiad proffesiynol fel gweithgareddau sy’n datblygu sgiliau, gwybodaeth, arbenigedd a nodweddion eraill unigolyn fel athro (OECD, 2009). Pwysleisia hyn, bod datblygiad proffesiynol addysgwyr yn holl bwysig o fewn addysg, oherwydd mae’n allweddol at sicrhau bod plant yn dysgu a datblygu’n llwyddiannus trwy ddarpariaeth yr athro. Yn unol â hynny, dyma un o resymau'r Athro Graham Donaldson dros ddiwygio’r cwricwlwm yng Nghymru. Yn fanylach, o ran creu cwricwlwm newydd sy’n galluogi mwy o ryddid i athrawon i gynllunio’n fwy penodol i anghenion a diddordebau’r plant, yn ogystal â derbyn mwy o gyfleoedd i fod yn adfyfyriol. Gefnogwyd hyn gan adolygiad Donaldson (2015, t. 15), pan datgan:

“Cafwyd awgrym cryf mewn trafodaethau â rhanddeiliaid fod gwir awydd ymysg gweithwyr proffesiynol i ysgolion ac athrawon gael mwy o ymreolaeth (ond nid ymreolaeth lwyr) i wneud eu penderfyniadau eu hunain o fewn fframwaith ar gyfer cwricwlwm cenedlaethol”.

Ar y llaw arall, rhaid i ymarferwyr ystyried y rhwystrau o adfyfyrio gall codi yng nghyd destun addysgu. Yn ôl Prifysgol Caergrawnt (2021), y prif heriau i adfyfyrio yw diffyg amser, diffyg profiad, diffyg cymhelliant, neu o ran amgylchiadau diweddarach y byd, oherwydd addasiadau i ganllawiau COVID-19. Pwysleisia hyn, bod e’n angenrheidiol i addysgwyr bod yn frwdfrydig, angerddol, ac yn gymhelliant i lwyddo, er mwyn sicrhau bod nhw’n cyflawni eu rolau a dyletswyddau fel athrawon.

3.1 Arsylwi / Cyd-destun yr Ysgol a’r Ystafell Ddosbarth
Arsylwodd yr ymchwilydd tri dosbarth blwyddyn gwahanol le gwnaeth amrywiaeth o ddigwyddiadau critigol cael eu harsylwi, er hyn, dim ond un o’r digwyddiadau critigol bydd yn cael ei thrafod pellach. Yn fanylach, digwyddiad critigol o fewn ysgol gynradd dosbarth Blwyddyn 1 bydd yn cael ei dadansoddi (Atodiad 2 – Cofnod 1). Er gwaethaf, nid oedd yn bosib i’r ymchwilydd mynychu’r ysgol leoliad er mwyn arsylwi’n gorfforol, oherwydd ni ddaeth ei thystysgrif DBS mewn da bryd. Yn ganlyniad i hyn, roedd angen i’r ymchwilydd addasu i’r sefyllfa ac arsylwi digwyddiadau critigol ar-lein, trwy wylio clipiau fidio byr a ddarparwyd gan y brifysgol. Yn bennaf, roedd hyn yn heriol i’r ymchwilydd, oherwydd dim ond awgrymiadau gall cael ei wneud pan oedd yn arsylwi. Hynny yw, oherwydd nad oedd yn gorfforol yno i ofyn cwestiynau i’r athro dosbarth am ei awgrymiadau o’r digwyddiad critigol. Ymhellach, roedd yn hanfodol i’r ymchwilydd dilyn canllawiau'r British Educational Research Association (BERA) (2018), er mwyn sicrhau bod yr ymchwiliad addysgol yn foesegol cywir. Pwrpas y canllawiau yw gosod allan cyfrifoldebau ymchwilwyr, cyfranogwyr, a’r gymuned ar gyfer ymchwil addysgol. Yn gyd-destun y digwyddiad critigol, y prif gyfrifoldebau roedd gan yr ymchwilydd a’r cyfranogwyr oedd cydsyniad, amlygrwydd, hawl i dynnu allan, ysgogiadau, niweidiau gall codi o gyfranogiad mewn ymchwil, preifatrwydd a’r broses o storio gwybodaeth, datgeliad, lles a datblygiad (BERA, 2019). I grynhoi, y prif nod oedd i’r ymchwilydd cadw popeth yn ddienw o fewn y nodiadau arsylwi a’r gwerthusiad beirniadol, i sicrhau bod canllawiau BERA a hawliau’r cyfranogwyr yn cael eu cwrdd (Atodiad 3).

4.1 Digwyddiad critigol yn gysylltiedig â Phedwar Diben Donaldson
Yn yr adran hon, bydd y digwyddiad critigol a ddewiswyd yn cael ei gyflwyno a’i gysylltu ag dibenion y Cwricwlwm i Gymru. Yn ogystal, bydd y drafodaeth yn dilyn dull y damcaniaethwr Tripp, o ran arsylwi digwyddiad critigol yn effeithiol er mwyn adfyfyrio’n gritigol. Yn gyntaf, pwnc y wers dosbarth oedd dysgu am y ffoneg a graffemau, megis ymarfer dweud ar lafar yr wyddor, darllen a dweud seiniau gwahanol lythrennau ac ynganu geiriau amledd uchel. Gwnaeth yr athro dewis ar hap pwy oedd yn gallu ateb ei gwestiynau, neu ar adegau yn cael y dosbarth cyfan ar y cyd i ateb rhai cwestiynau, neu ymadrodd geiriau anoddach. Darparwyd hyn cyfleoedd teg i’r dosbarth cyfan, o ran bod pawb yn cael cyfle cyfartal i gyfrannu i’r wers, a’r cyfle i gwrdd ag un o ddibenion y cwricwlwm newydd, sef i fod yn ddysgwyr uchelgeisiol, galluog (Atodiad 4).
Yn fanylach, arsylwodd yr ymchwilydd ddisgybl oedd ddim yn ymgysylltu’n llwyr i’r wers, ac yn lle, chwarae gyda’i ddwylo, yn edrych ar y llawr, ac ar adegau yn chwifio ei breichiau yn yr awyr am ddim rheswm. Yn dilyn hyn, pan wnaeth yr athro gofyn i’r disgybl hwnnw i ateb y cwestiwn, gwnaeth yr unigolyn cael yr ateb yn anghywir. Synnodd hyn yr ymchwilydd, oherwydd gwnaeth pob plentyn arall cael rhan fwyaf o’r atebion yn iawn, neu wedi cywiro eu hunain yn syth os oeddent yn anghywir. Yn wahanol i hyn, nid oedd y disgybl arsylwodd yr ymchwilydd wedi dangos unrhyw elfennau o ddealltwriaeth dda o’r wers, yn gymhareb i’r plant eraill. Awgryma’r dystiolaeth hyn, nad yw’r unigolyn ar lefel safonol o ddealltwriaeth o’r gwaith, ac yn dadlau posibilrwydd ni fydd y plentyn yn datblygu’n llwyddiannus i fod yn ddinesydd egwyddorol, gwybodus yng Nghymru a’r byd, sef un o bedwar dibenion y cwricwlwm newydd (Atodiad 4). Yn bellach i mewn i’r wers, gwnaeth y disgybl parhau i ddim gwrando nac ymgysylltu yn y wers, gan gôr gwneud symudiadau oedd yn berthnasol i’r wers pan oedd dim angen, a hefyd, cadwodd edrych o amgylch ar ei chyfoedion yn lle canolbwyntio ar yr athro. Yn olaf, gwnaeth y disgybl ar adegau dechrau taro ei phen ac wyneb gyda’i law, gan bwysleisio nad oedd yn gwrando ar y wers, ac ymddangoswyd ei fod yn ‘bored’. Gall dadlau na fydd yr unigolyn hwn yn medru cyrraedd diben arall y cwricwlwm newydd o achos ei ddiffyg mewn cynnydd addysgol, o ran datblygu i fod yn gyfrannwr mentrus, creadigol sy’n barod i chwarae rhan lawn mewn bywyd a gwaith (Atodiad 4).

5.1 Adolygiad Llenyddiaeth
Pwrpas yr adran hon yw adolygu llenyddiaeth academaidd gyfredol ar elfennau’r digwyddiad critigol a ddaw o’r dystiolaeth arsylw, gyda ffocws penodol ar beth yw’r goblygiadau o rheini. Yn ogystal, bydd yr adolygiad llenyddol hwn yn dadansoddi’n feirniadol llenyddiaeth a damcaniaethau, sy’n gysylltiedig i’r elfennau sy’n cael dylanwad ar ddatblygiad a chynnydd addysgol y plentyn cyfan a arsylwyd.

5.2 Anghenion Dysgu Ychwanegol (ADY)
Dangoswyd tystiolaeth y digwyddiad critigol bod gan yr unigolyn cafodd ei arsylwi nifer o arwyddion o anghenion dysgu ychwanegol (ADY), megis awtistiaeth, dyslecsia, problemau ymddygiad, neu Attention deficit hyperactivity disorder (ADHD). Gefnogwyd hyn gan Child Development Institute (2019) pan ddatgan, rhai symptomau sy’n perthnasol i ADY yw ‘hyperactivity, easily confused by instructions, neu overly distractible; difficulty concentrating’. Ymhellach, sefydlwyd y term ADY o’r term gwreiddiol ‘Anghenion Addysgu Arbennig’ (AAA). Er hyn, penderfynwyd llywodraethau ac asiantaethau bod y term ADY yn llawer ehangach ei gwmpas na’r term ‘anghenion addysgu arbennig’ (AAA), er mwyn cydnabod anghenion amrywiol a chymhleth dysgwyr, ac adlewyrchu dull mwy holistig o ddiwallu anghenion dysgwyr unigol (Llywodraeth Cynulliad Cymru, 2010). Pwysleisia hyn, bod y term ADY yn fwy cyfannol, ac yn targedu mwy o unigolion sy’n dioddef o anghenion ychwanegol, ac sydd efallai ddim yn derbyn y cymorth cywir oherwydd diffyg dealltwriaeth o ystyr y term newydd (ADY). Yn yr un modd, gall dadlau nid yw’r unigolyn arsylwodd yr ymchwilydd wedi cael ei phrofi am ADY, a ddim yn derbyn y cymorth cywir sydd angen arno er mwyn datblygu’n llwyddiannus, oherwydd y diffyg ymwybyddiaeth. Yn fwyaf pwysig, mae e’n allweddol i athrawon bod yn ymwybodol o anghenion amrywiol pob unigolyn y dosbarth, er mwyn sicrhau bod nhw’n cefnogi’r plant yn effeithiol ac yn cwrdd â’u hawliau dynol. O ran y digwyddiad critigol, hawliau allweddol yr unigolyn sydd angen cael ei chwrdd o ran ei anghenion posib yw ei hawl i ofal arbennig a chymorth os ydych yn anabl er mwyn i chi fyw bywyd llawn ac annibynnol (Erthygl 23); ei hawl i ddysgu a mynd i’r ysgol (Erthygl 28); ei hawl i fod y gorau gallwch fod (Erthygl 29); a’i hawl i gael eich trin yn deg (Erthygl 37) (Comisiynydd Plant Cymru, 2021). Ymhellach, mae’n bwysig iawn bod y plentyn yn ogystal â’i athrawon, a rhieni neu ofalwyr, gyda dealltwriaeth dda o ADY, er mwyn sicrhau bod y plentyn yn dysgu’n effeithiol ac yn datblygu’n gyfannol.

5.2.1 Camau Datblygiad Gwybyddol Piaget
Yn gysylltiedig i’r ddadl hon, o ran bod tystiolaeth y digwyddiad critigol yn awgrymu bod gan y plentyn cafodd ei arsylwi anghenion dysgu ychwanegol, yw Camau Datblygiad Gwybyddol Piaget. Creda'r damcaniaethwr Piaget bod datblygiad yn cael ei ddeall fel cynnydd yng nghymhlethdod, symudedd, a systemori o strwythurau gwybyddol (Piaget, 1950). Yn atodol i hyn, datgan Hargraves (2021), ‘Piaget saw thinking (the ability to reason, connect ideas and solve problems) as the result of cognitive structures that are gradually built within the brain as a result of direct exposure to and interaction with the environment’. Pwysleisia, bod profiadau unigryw plant gyda’r amgylchedd yn gosod sylfaen y llwybrau o ran sut fydd datblygiadau gwybyddol y plant yn datblygu. Yn debyg, datgan Yilmaz (2011), bod pob un o’r camau yn ddilyniannol, yn ddibynnol ar ei gilydd i ddatblygu, wedi’i nodweddu gan gaffael sgiliau canfyddadwy, ac yn adlewyrchu gwahaniaethau ansoddol mewn galluoedd gwybyddol (Atodiad 5). Awgryma’r datganiadau hyn, bod e’n hanfodol i addysgwyr gosod tasgau dysgu sy’n cyd-fynd â lefel datblygu plentyn, i alluogi’r unigolyn i wneud cynnydd llwyddiannus yn gyfannol ac addysgol. Gefnogwyd hyn gan Blake a Pope (2008) pan datgan, trwy ddefnyddio damcaniaeth Piaget yn yr ystafell dosbarth, mae athrawon yn medru datblygu gwell dealltwriaeth o feddwl eu myfyrwyr, a gallant hefyd alinio eu strategaethau addysgu â lefel wybyddol eu myfyrwyr (e.e. set ysgogol, modelu, ac aseiniadau).

5.2.2 Deddf Anghenion Dysgu Ychwanegol a'r Tribiwnlys Addysg (Cymru) 2018
Yn ogystal i Gamau Datblygiad Gwybyddol Piaget, deddfwriaeth gefnogol i ADY yw’r Ddeddf Anghenion Dysgu Ychwanegol a'r Tribiwnlys Addysg (Cymru) 2018. Yn ôl Llywodraeth Cymru (2018, t. 2), mae’r Ddeddf yn darparu fframwaith statudol er mwyn cefnogi plant a phobl ifanc sydd ag anghenion dysgu ychwanegol (ADY). Pwysleisia hyn, bod y fframwaith yn hanfodol i addysgwyr dilyn, er mwyn iddynt ddarparu strategaethau dysgu cynhwysol, a sicrhau cyfle teg i bawb. Yn unol â hynny, nodau'r ddeddf yw creu:
· un fframwaith deddfwriaethol i gefnogi pob plentyn o oedran ysgol gorfodol neu’n iau sydd ag anghenion dysgu ychwanegol (ADY), ac i gefnogi pobl ifanc sydd ag ADY ac yn yr ysgol neu mewn addysg bellach;
· proses integredig a chydweithredol o asesu, cynllunio a monitro sy’n hwyluso ymyriadau cynnar, amserol ac effeithiol;
· system deg a thryloyw ar gyfer rhoi cyngor a gwybodaeth, a datrys pryderon ac apeliadau.
(Llywodraeth Cymru, 2018).

Awgryma hyn, bydd gweithredu fframwaith y ddeddf hon o fewn strategaethau dysgu'r plentyn cafodd ei arsylwi o fewn y digwyddiad critigol, yn fuddiol iawn o hyn. Y rheswm am hyn, yw oherwydd bydd yn targedu anghenion yr unigolyn yn llawer mwy effeithiol, a sicrhau ei bod yn cael y cymorth cywir i alluogi cynnydd llwyddiannus o fewn ei datblygiad holistig, heb unrhyw rwystrau annheg.

5.3 Lles
I drafod y testun yn fanylach, dadl arall sy’n codi o dystiolaeth y digwyddiad critigol, yw bod lles yr unigolyn arsylwodd yr ymchwilydd ddim mewn cyflwr da, ac yn achosi iddo i ymddwyn mewn ffurf anarferol. Yn ôl Michaelson, Mahony a Schifferes (2012), gellir deall lles fel sut mae pobl yn teimlo a sut maent yn gweithredu ar lefel bersonol a chymdeithasol, a sut maent yn gwerthuso eu bywydau yn eu cyfanrwydd. Yn gytûn â’r ddatgan hyn yw Sefydliad Iechyd y Byd (2021), maent yn diffinio iechyd a lles gyda'i gilydd, dywed iechyd ‘is a state of complete physical, mental and social well-being and not merely the absence of disease or infirmity’. Pwysleisia’r datganiadau hyn, bod dylanwad elfennau gwahanol ar y cyd yn gosod sylfaen cyflwr lles unigolion, megis dylanwadau corfforol, meddyliol a chymdeithasol. Gellir dadlau bod pandemig COVID-19 wedi cael dylanwad negyddol ar les yr unigolyn arsylwodd yr ymchwilydd, gan arwain iddo arddangos ymddygiadau anarferol. Gefnogwyd hyn gan dystiolaeth o adroddiad gan y Department of Education (2020), maent yn datgan:
‘Some challenges were identified including isolation from friends, learning from home, or worries that family or friends might get sick. There were also indications that mental health difficulties have increased for some school-aged children over the months of the pandemic, and an increase in psychological distress has been found for older young people’.

Pwysleisia’r dystiolaeth hyn, mae yna angen mawr ar addysgwyr i ddarparu strategaethau cefnogol effeithiol i ddisgyblion, er mwyn sicrhau bod iechyd a lles nhw mewn cyflwr da. Yn ganlyniad, bydd hyn yn sicrhau bod nhw’n medru dysgu’n effeithiol, datblygu’n gyfannol, ac anelu at gwrdd â phedwar diben y cwricwlwm newydd. Yn yr un modd, dyma un o’r rhesymau dros sefydliad Cwricwlwm i Gymru 2022 (cwricwlwm newydd), o ran rhoi mwy o ffocws ar iechyd a lles plant. Yn ôl Llywodraeth Cymru (2021), prif ddatganiadau o’r hyn sy’n bwysig o fewn y maes dysgu a phrofiad Iechyd a Lles yw:
· Mae datblygu iechyd a lles y corff yn arwain at fuddiannau gydol oes;
· Mae’r ffordd rydym yn prosesu ein profiadau ac yn ymateb iddyn nhw yn effeithio ar ein hiechyd meddwl a’n lles emosiynol;
· Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill;
· Mae’r ffordd rydym yn ymwneud â dylanwadau cymdeithasol yn siapio pwy ydyn ni, ac yn effeithio ar ein hiechyd a’n lles;
· Mae cydberthnasau iach yn hanfodol ar gyfer ein lles.

Mewn casgliad, mae’r datganiadau hyn yn pwysleisio bydd y maes dysgu a phrofiad hwn yn darparu nifer o fanteision i blant, a bydd yn sicrhau bod anghenion cyfannol nhw yn cael eu cwrdd, yn ogystal â’u hawliau dynol. O ran y digwyddiad critigol arsylwodd yr ymchwilydd, awgrymir yr ymchwil, bod angen ar yr addysgwr i weithredu strategaethau sy’n rhoi mwy o ffocws uniongyrchol ar les yr unigolyn, er budd y plentyn.

5.3.1 Deddf Llesiant Cenedlaethau’r Dyfodol (Cymru) 2015
Yn atodol, deddf sy’n gefnogol o lesiant unigolion yn benodol yw’r Ddeddf Llesiant Cenedlaethau’r Dyfodol (Cymru) 2015. Yn ôl Cyngor Bro Morgannwg (dd), mae’r Ddeddf yn gosod dyletswydd ar yr holl gyrff cyhoeddus yng Nghymru i gyflawni “datblygu cynaliadwy”, a ddiffinnir fel, ‘(y) broses o wella llesiant economaidd, cymdeithasol, amgylcheddol a diwylliannol Cymru drwy weithredu, yn unol â’r egwyddor datblygu gynaliadwy, gan anelu at gyrraedd y nodau llesiant’. Pwysleisia bod y ddeddf yn hyrwyddo strategaethau cynhwysol, ac yn rhoi mwy o bwyslais ar lesiant cyfannol pawb yng Nghymru. Gefnogwyd hyn gan Lywodraeth Cymru (2015) pan ddatgan, bod y saith nodau llesiant yn dangos y math o Gymru rydym eisiau ei gweld, a gyda’i gilydd, maent yn darparu gweledigaeth ar y cyd ar gyfer y cyrff cyhoeddus sydd wedi’u rhestru yn y Ddeddf, i weithio tuag ati (Atodiad 6). Yn yr un modd, mae plant, yn cynnwys yr unigolyn arsylwodd yr ymchwilydd, yn cynrychioli’r dyfodol, a dylai sicrhau bod eu datblygiadau corfforol, emosiynol, cymdeithasol, iaith a gwybyddol yn flaenoriaeth i bob cymdeithas, megis cymdeithasau ysgolion (Sefydliad Iechyd y Byd, dd).

5.3.2 Model Hierarchaeth Anghenion Maslow
Ymhellach, model poblogaidd sy’n cael ei ddefnyddio’n aml o fewn strategaethau addysgol i gefnogi llesiant plant, yw’r model Hierarchaeth o Anghenion Maslow. Yn fanylach, mae’r model yn ddamcaniaeth cymhelliant sydd wedi cael ei chreu allan o bum haen o anghenion dynol, sef anghenion ffisiolegol, diogelwch, cariad ac ymberthyn, parch a hunansylweddoliad (Atodiad 7). I gefnogi hyn, yn ôl McLeod (2018), rhaid bodloni anghenion is i lawr yn yr hierarchaeth, cyn y gall unigolion roi sylw i anghenion uwch i fyny. Yn yr un modd, awgrymir damcaniaeth Maslow, cyn bod unigolion yn cwrdd â’u potensial llawn, mae angen iddynt fodloni cyfres o anghenion Kline, dd). Pwysleisia, bod e’n hanfodol i ymarferwyr cefnogi bod anghenion plant yn cael eu cwrdd, er mwyn galluogi pob plentyn i gyrraedd ei photensial llawn a chael cyfle teg mewn bywyd.  Yn ogystal, wrth i addysgwyr ailgysylltu â’u pwrpas yn aml, byddent yn medru darparu gwell cymorth addysg, er budd eu hunain a’r dysgwyr. Gefnogwyd hyn pellach gan fframwaith y damcaniaethwr Siegal o’r enw The Healthy Mind Platter (Atodiad 8). Yn fanylach, datgan Siegal (2011), mae gan ‘The Healthy Mind Platter’ saith gweithgaredd meddyliol hanfodol dyddiol sy’n angenrheidiol ar gyfer iechyd meddwl gorau posibl, megis:
1. Amser cwsg;
2. Amser corfforol;
3. Amser ffocws;
4. Amser cysylltiol;
5. Amser rhydd;
6. Amser di-fynd;
7. Amser mewn.

Pwysleisia’r fframwaith, bydd y dull hwn yn ddefnyddiol i ysgolion, sefydliadau, llywodraethau, a chymunedau, o ran hysbysu plant am y “maetholion meddyliol” angenrheidiol, sydd o fewn y gweithgareddau meddyliol dyddiol sy’n hyrwyddo lles (Siegal et al, 2012, t. 17). O ystyried anghenion posib sydd gan unigolyn y digwyddiad critigol, bydd defnyddio'r fframwaith hwn yn effeithiol o ran addysgu meddwl y plentyn i ofalu am ei lles, a sicrhau bod ei chyflwr meddyliol ar lefel da.

5.4 Crynodeb
Dangoswyd yr adolygiad llenyddol, bod yr ymchwil a gasglwyd yn atgyfnerthu tystiolaeth y digwyddiad critigol, o ran y rhesymau posib dros ymddygiad anarferol y plentyn arsylwodd yr ymchwilydd. Pwysleisia’r ymchwil, gall y rhesymau penodol hynny bod oherwydd ADY megis awtistiaeth, dyslecsia, problemau ymddygiad, neu Attention deficit hyperactivity disorder (ADHD), neu ar y llaw arall, bod oherwydd anghenion lles. I grynhoi, awgrymir yr ymchwil a gasglwyd, bod angen i addysgwyr cynllunio strategaethau dysgu yn seiliedig ar amcanion deddfwriaethau, modelau, fframweithiau, a damcaniaethau perthnasol, sy’n ffocysu yn bennaf ar ADY ac anghenion lles. Yn fwyaf pwysig, bydd gweithredu yn y modd hwn yn galluogi addysgwyr i gwrdd ag anghenion cyfannol plentyn, yn ogystal â sicrhau bod y plentyn yn medru datblygu’n llwyddiannus, a manteisio ar fuddion addysg.

6.1 Adfyfyrio / Gwerthuso a’r Camau nesaf
Bwriad yr adran hon, yw i mi fel yr ymchwilydd i adfyfyrio a gwerthuso’n feirniadol prif ffocws y digwyddiad critigol, a dynodi’r camau nesaf. Dangoswyd ymchwil bod e’n holl bwysig i addysgwyr adfyfyrio yn gyson, oherwydd ‘without reflection, experience alone might cause us to “reinforce stereotypes…, offer simplistic solutions to complex problems and generalize inaccurately based on limited data’ (Ash a Clayton, 2009, t. 26). Ymhellach, un model adfyfyrio gallaf ddefnyddio i strwythuro fy adfyfyrio beirniadol yw Cylchred Dysgu Kolb, sef proses pedwar cam sy’n esbonio sut rydych yn dysgu trwy brofiad (Expert Programme Management, 2018). Yn fanylach, y pedwar cam yw:
1. Profiad diriaethol (profi rhywbeth);
2. Arsylwad adfyfyriol (meddwl am y profiad);
3. Cysyniad haniaethol (dysgu o’r profiad);
4. Arbrawf actif (rhoi beth chi wedi dysgu mewn i ymarfer).
(Turesky a Wood, 2010).

Mae Cylchred Dysgu Kolb yn pwysleisio arsylwi adfyfyriol fel ffordd o ddadansoddi a dod i gasgliadau, yn sgil profiad, gyda’r nod o fynd â’r dysgu hwn i mewn i brofiadau newydd, gan gwblhau’r cylch. Awgryma hyn, wrth i mi amlygu’r syniad o ddysgu trwy adfyfyrio, byddaf yn medru cymhwyso a gweithredu yn fwy effeithiol tro nesaf byddaf yn wynebu sefyllfa heriol, a sicrhau fy mod yn datblygu’n broffesiynol ac yn bersonol. Yn debyg i fodel adfyfyrio Kolb, model arall gallaf ddefnyddio i adfyfyrio a gwerthuso’n feirniadol prif ffocws y digwyddiad critigol, a dynodi’r camau nesaf, yw Cylchred Adfyfyriol Gibbs. Y prif wahaniaeth rhwng y modelau yw bod Cylchred Adfyfyriol Gibbs yn chwe cham pendant, ac yn llawer mwy manwl na model Kolb. I gefnogi hyn, datgan The University of Edinburgh (2020), y chwe cam yw:
· Disgrifiad o’r profiad;
· Teimladau a meddyliau am y profiad;
· Gwerthusiad o’r profiad (da a drwg);
· Dadansoddiad i wneud synnwyr o’r sefyllfa;
· Casgliad am yr hyn a ddysgoch chi a’r hyn y gallech fod wedi’i wneud yn wahanol;
· Cynllun gweithredu ar gyfer sut y byddech chi’n delio â sefyllfaoedd tebyg yn y dyfodol, neu newidiadau cyffredinol a allai fod yn briodol i chi.

Yn atodol, un o’r nodweddion allweddol am ddull Gibbs, yw’r gydnabyddiaeth o bwysigrwydd Teimladau wrth fyfyrio, a hefyd y gwahanu yn y Gwerthuso – yr hyn a aeth yn dda, yn ogystal â’r hyn na wnaeth (University of Cumbria, 2020). Pwysleisia’r ymchwil, bod model adfyfyrio Gibbs yn darparu cyfleoedd allweddol i ymarferwyr i nodi’r cysylltiad rhwng profiadau personol a gwerthoedd proffesiynol, ac wrth gynnal arferion myfyriol (Markkanen et al, 2020).

Yn seiliedig i’r holl ymchwil a gasglwyd am y ddau fodel adfyfyrio, gellir dod i ganlyniad mai Cylchred Dysgu Kolb yw’r model mwyaf addas i mi ddefnyddio i adfyfyrio a gwerthuso’n feirniadol prif ffocws y digwyddiad critigol. Y rheswm am hyn, yw oherwydd yn seiliedig i’r digwyddiad critigol, mae model Kolb yn llawer mwy clir a chryno er mwyn i mi adfyfyrio’n feirniadol, a gosod y camau nesaf yn effeithiol.

Yn gyntaf i ddisgrifio’r digwyddiad critigol (Atodiad 2), sef archwiliad o blentyn Blwyddyn 1 yn cael gwers am ffoneg a graffemau. Arsylwais fod yr unigolyn ddim yn ymgysylltu’n llwyr i’r wers, ac yn lle, yn chwarae gyda’i ddwylo, yn edrych ar y llawr, ac ar adegau yn chwifio ei breichiau yn yr awyr am ddim rheswm. Ar ben hynny, ni wnaeth yr unigolyn arsylwais dangos unrhyw elfennau o ddealltwriaeth dda o’r wers, yn gymhareb i’r plant eraill. O ran fy nheimladau pan archwiliais y digwyddiad critigol, teimlais yn eithaf rhwystredig, o ran y ffaith nad oeddwn i yno yn gorfforol i ofyn cwestiynau pellach am y digwyddiad critigol i’r athro dosbarth. Er hyn, budd o arsylwi’r digwyddiad critigol ar-lein, oedd fy mod yn gallu oedi’r clip fidio ac yn gallu cymryd amser effeithiol i adfyfyrio’n fanwl ar bapur, yn seiliedig i ddigwyddiadau’r profiad. Ymhellach, fy nadansoddiad o’r digwyddiad critigol yw bod gan y disgybl cafodd ei arsylwi diagnosis o ADY, megis awtistiaeth, ADHD, dislecsia neu problemau ymddygiad. Gefnogwyd hyn gan y llenyddiaeth a thystiolaeth a chasglwyd, lle gellir dod i’r canlyniad roedd ymddygiadau'r plentyn arsylwais yn amlwg yn arwyddion o ADY. I grynhoi, un nodwedd dysgais o’r profiad, oedd pa mor bwysig yw rôl yr athro i ddarganfod a chydnabod anghenion amrywiol pob plentyn. Y rheswm am hyn, yw oherwydd nid yw pob plentyn yn gwybod ei hun bod ganddyn nhw anghenion ychwanegol, ac efallai yn cymryd e’n ganiataol bod nhw ddim yr un mor alluog â phawb arall. Pwysleisia hyn, bod e’n hanfodol i athrawon cydnabod anghenion pob plentyn, er mwyn iddynt ddarparu strategaethau cefnogol effeithiol, a sicrhau bod pob plentyn yn medru gwneud cynnydd heb unrhyw heriau annheg. Yn yr un modd, i osod cynllun gweithredu ar gyfer sut byddaf yn delio gyda sefyllfa debyg i’r digwyddiad critigol hyn, yw byddaf yn:
· Sicrhau perthynas da gyda’r plant;
· Cydnabod anghenion gwahanol pob unigolyn;
· Gosod strategaethau cefnogi yn ei le ar gyfer yr unigolion sydd eu hangen, megis, arbenigwyr cymorth, dysgu un i un gyda chynorthwydd y dosbarth, cydlynydd anghenion dysgu ychwanegol neu gynorthwydd cymorth dysgu;
· Sicrhau bod tîm effeithiol o amgylch pob plentyn;
· Cynllunio strategaethau dysgu sy’n addas i alluoedd pawb;
· Creu cynllun datblygiad unigol i bob plentyn;
· Darparu amgylchedd cynhwysol, diogel, a hapus i’r plant o fewn y dosbarth.

I gefnogi’r cynllun gweithredu hyn, yn ôl Markkanen et al (2020), mae perthnasoedd da rhwng athro a disgybl yn cefnogi lles disgyblion, ac yn hyrwyddo awyrgylch da mewn lleoliadau ysgol. Pwysleisia, mai rôl yr athro yw annog a derbyn ymreolaeth myfyrwyr, a chreu awyrgylch cyfforddus ar gyfer mynegiant myfyrwyr, yn ogystal â gweithredu’n effeithiol pan bod angen (Moustafa et al, 2013, t. 418-419). Yn yr un modd, mae fy ngwerthusiad yn rhoi pwyslais mawr ar yr elfen o gynhwysiant, o ran bod angen i addysgwyr darparu strategaethau dysgu sy’n galluogi pawb i gyfrannu heb unrhyw gwahaniaethu neu heriau annheg. Gefnogwyd hyn gan Lywodraeth Cynulliad Cymru (2016), maent yn datgan bod cynhwysiant yn bwysig er mwyn sicrhau bod ‘pupils can access common opportunities in ways relevant to their needs, to ensure that they fully feel belonged in the school community’. I grynhoi, trwy adfyfyrio a gwerthuso’n feirniadol prif ffocws y digwyddiad critigol, yn ogystal â dynodi’r camau nesaf, rwy wedi sicrhau fy mod yn gwneud cynnydd yn fy natblygiad proffesiynol a phersonol. Yn fanylach, rwy wedi ymchwilio a chwestiynu ‘why the critical incident happened in the way it did rather than another way, and furthermore, I have recognizied that I have learnt and built on my proffesiynol and personal skills as an individual’ (Helyer, 2015, t. 23)

7.1 Casgliad
Mewn casgliad, mae’r ymchwilydd wedi defnyddio'r dull o arsylwi er mwyn cynhyrchu gwerthusiad beirniadol ar astudiaeth achos am ddysgwr unigol, wedi’i seilio ar ddigwyddiad critigol. Yn atodol, gwnaeth yr ymchwilydd defnyddio model adfyfyrio'r damcaniaethwr Gibbs, i adfyfyrio’n effeithiol trwy ‘articulate questions, examine causality, contrast theory with practice and identify systemic issues all of which helps foster critical evaluation and knowledge transfer’ (Ash a Clayton, 2009, t. 27). Mae’r ymchwil a gynhyrchwyd gan y dull a’r llenyddiaeth wedi crynhoi bod rôl yr ymarferydd adfyfyriol yng Nghymru yn hanfodol at ddarparu strategaethau cefnogi a dysgu effeithiol i unigolion er mwyn datblygu’n gyfannol. Dangoswyd yr ymchwil bod rhaid i addysgwyr adfyfyrio i gynllunio’n effeithiol gan ystyried anghenion y dysgwr, er mwyn sicrhau y caiff blaenoriaethau unigol a chysyniadau allweddol eu hailystyried mewn gwahanol gyd-destunau, a sicrhau y caiff sgiliau a dealltwriaeth berthnasol eu meithrin, eu trosglwyddo a’u hymgorffori (Llywodraeth Cynulliad Cymru, 2010). Pwysleisia hyn, rhaid i ymarferwyr cynllunio yn y modd hwn i ddarparu strategaethau dysgu addas sy’n cefnogi datblygiadau gwybyddol, cymdeithasol, a llesiant emosiynol plant. Yn yr un modd, mae’r hanfodol i addysgwyr gweithredu’n effeithiol i gwrdd â’r Safonau Proffesiynol newydd ar gyfer Addysgu ac Arweinyddiaeth (Atodiad 9). Yn fanylach, mae’r safonau proffesiynol yn disgrifio’r sgiliau, y wybodaeth a’r ymddygiad sy’n nodweddu ymarfer rhagorol, ac yn cefnogi twf proffesiynol (Llywodraeth Cymru, 2020). Ar ben hynny, mae yna pum safon newydd i gyd-fynd â’r safonau proffesiynol sy’n canolbwyntio ar elfennau hanfodol gwaith pob athro, megis addysgeg, cydweithredu, arweinyddiaeth, arloesi a dysgu proffesiynol. I grynhoi, y bum safon newydd ar gyfer addysgu ac arweinyddiaeth yw set o werthoedd ac ymagweddau cyffredin a ddylai ysgogi pawb sy’n gweithio gyda dysgwyr (Llywodraeth Cymru, 2019) (Atodiad 10). Y nod felly, yw datblygu addysgwyr megis yr ymchwilydd ac athrawon y presennol a dyfodol, i ymroi i ddysgu proffesiynol, gyda’r nod o ddatblygu arbenigedd unigol ac ar y cyd, er mwyn dylanwadu ar bob dysgwr mewn ffordd gydweithredol, gydlynol, arloesol, gynaliadwy, sy’n seiliedig ar dystiolaeth (Llywodraeth Cymru, 2020). Yn ganlyniad, bydd yr addysgwyr yn medru sicrhau bod y strategaethau addysgu a dysgu yn cadw i fod yn effeithiol, yn ogystal â sicrhau bod anghenion pob plentyn yn cael ei chwrdd, ac yn medru datblygu’n llwyddiannus.

8.1 ATODIADAU (cyfwerth â 1,000 o eiriau)

Atodiad 1 – Fframwaith o arfer adfyfyriol:
[image: Screenshot%202021-10-27%20at%2021.30.40.png]
(Zwozdiak-Myers, 2012, ‘Framework of reflective practice’).






















Atodiad 2 – Arsylwad / Nodiadau maes

Cofnod 1
	Dyddiad ac amser, grŵp blwyddyn: 
22ain o Fedi 2021 – Blwyddyn 1 (dyddiad fidio – 4ydd o Dachwedd 2013).

	Ble a phryd: Cyd-destun y digwyddiad – pwnc/MDaPh, cyd-destun cyffredinol y dosbarth:
Dechreuodd y wers o fewn y dosbarth gyda’r plant i gyd yn eistedd ar y llawr o flaen y bwrdd gwyn a’r athro. Pwnc y wers dosbarth oedd dysgu am y ffoneg a graffemau, megis ymarfer dweud ar lafar yr wyddor, darllen a dweud seiniau gwahanol lythrennau ac ynganu geiriau amledd uchel. Roedd yr athro yn dewis ar hap pwy oedd yn gallu ateb ei gwestiynau, neu ar adegau yn cael y dosbarth cyfan ar y cyd i ateb rhai cwestiynau neu ymadrodd geiriau anoddach. Yn ogystal, gwnaeth yr athro galluogi’r plant i ateb rhai cwestiynau ar fyrddau gwyn yr un, gan ddarparu cyfle teg i bawb cael ateb, a galluogi’r athro i weld pa blant sydd angen cymorth ychwanegol.

	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith):
Arsylwodd yr ymchwilydd ddisgybl oedd ddim yn ymgysylltu’n llwyr i’r wers, ac yn lle, chwarae gyda’i ddwylo, yn edrych ar y llawr, ac ar adegau yn chwifio ei breichiau yn yr awyr am ddim rheswm. Yn dilyn hyn, pan wnaeth yr athro gofyn i’r disgybl hwnnw i ateb y cwestiwn, gwnaeth yr unigolyn cael yr ateb yn anghywir. Synnodd hyn yr ymchwilydd, oherwydd gwnaeth pob plentyn arall cael rhan fwyaf o’r atebion yn iawn, neu wedi cywiro eu hunain yn syth os oeddent yn anghywir. Yn wahanol i hyn, nid oedd y disgybl arsylwodd yr ymchwilydd wedi dangos unrhyw elfennau o ddealltwriaeth dda o’r wers, yn gymhareb i’r plant eraill. Yn bellach i mewn i’r wers, gwnaeth y disgybl parhau i ddim gwrando nac ymgysylltu yn y wers, gan gôr gwneud symudiadau oedd yn berthnasol i’r wers pan oedd dim angen, a hefyd, cadwodd edrych o amgylch ar ei chyfoedion yn lle canolbwyntio ar yr athro. Yn olaf, gwnaeth y disgybl ar adegau dechrau taro ei phen ac wyneb gyda’i law, gan bwysleisio nad oedd yn gwrando ar y wers, ac ymddangoswyd ei fod yn ‘bored’.

	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn:
Arweiniodd dadansoddiad o'r digwyddiad hwn at astudiaeth bellach o awgrymu bod gan y disgybl cafodd ei arsylwi diagnosis o anghenion dysgu ychwanegol (ADY). Ymddangoswyd y disgybl nifer o arwyddion o awtistiaeth, ADHD, dislecsia a problemau ymddygiad, sy’n awgrymu bod angen cymorth ychwanegol a strategaethau addysgu penodol ar y plentyn, er mwyn galluogi ef/hi i wneud cynnydd. Yn yr achos hwn, gall theori'r damcaniaethwr Piaget ar ddatblygiad gwybyddol bod o fudd i archwiliad pellach ar y digwyddiad. Yn fanylach, bydd cymharu datblygiad y disgybl i gamau’r theori yn medru darganfod oes yw’r plentyn yn ddiffyg cynnydd mewn rhai adrannau o’i datblygiad. Yn yr un modd, gall y canfyddiadau awgrymu bod y plentyn ddim wedi datblygu’n llawn i ddisgwyliad ei oedran, ac yn ganlyniad, uwcholeuo bod angen ymchwiliad dyfnach i mewn i'w anghenion. Ymhellach, trwy ddarparu’r dulliau cefnogol hyn i’r disgybl, bydd yn sicrhau bod yr unigolyn yn cael ei thrin yn deg, ac yn medru cwrdd â’i photensial llawn heb unrhyw anawsterau. Yn yr un modd, bydd y dulliau hyn yn sicrhau bod anghenion yr unigolyn yn cael ei chwrdd, yn ogystal â’i hawliau dynol.


Cofnod 2
	Dyddiad ac amser, grŵp blwyddyn: 
22ain o Fedi 2021 – Blwyddyn 2 (dyddiad fidio – 11eg o Fai 2016).

	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth:
Yn ystod gwers mathemateg, arsylwi dosbarth o blant â galluoedd cymysg oedd yr ymchwilydd. Yn fanylach, gwnaeth yr athro yn flaenorol i’r wers heddiw, mewn sesiwn gwahanol, gofyn i’r plant nodi beth maent yn gwybod yn barod am luosiad, ac wedi defnyddio atebion y sesiwn hwnnw ar gyfer y wers bresennol. Yn dilyn hyn, gwnaeth yr athro darganfod pa ddulliau sydd angen i unigolion datblygu pellach, er mwyn grwpio’r plant o ran y dulliau sydd angen iddyn nhw ddatblygu, megis grŵp sy’n gweithio ar repeated addition, grŵp sydd gyda dealltwriaeth fach iawn o luosiad, a grŵp sydd â gallu uchel o luosiad a dealltwriaeth dda iawn o’r dulliau i gyd. Ymhellach, prif nod y wers oedd i’r athro gwirio unrhyw gamsyniadau oedd gan y plant am y pwnc o luosiad. O ran gosodiad y dosbarth, roedd y plant i gyd yn eistedd ar y llawr o flaen bwrdd gwyn y dosbarth a’r athro, gyda bwrdd gwyn a phen marcio du eu hunain, er mwyn ysgrifennu ateb i lawr i ddangos i’r athro pan oedd yn gofyn cwestiwn iddynt.

	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith):
Gwelwyd yr ymchwilydd wrth arsylwi’r plant, bod un plentyn ar ddechrau’r wers yn medru ymateb yn effeithiol i gwestiwn yr athro. Gwnaeth y plentyn gwneud hwn trwy ddarparu esboniad clir a chryno dros ei ateb, ac wedi rhannu ei barn ar lafar yn hyderus iawn. Yn dilyn hyn, darparodd yr athro ateb ei hun am y cwestiwn mathemategol, a gofynnodd i’r plant i wirio os oedd ei ateb yn iawn neu beidio. Roedd angen i’r plant gwneud hyn trwy ddilyn y diagram gwnaeth y cynorthwyydd dosbarth dylunio ar bapur mawr o flaen y dosbarth, a dylunio llun ei hun ar y byrddau bach gwyn, i brofi gwybodaeth nhw os oedd ateb yr athro yn gywir neu beidio. Y nod oedd bod y plant yn medru adio ‘2 + 2 + 2 + 2 = 8’, ac yn gallu deall yn weledol ystyr lluosiad. Yn ystod y wers, roedd ymgysylltiad y dosbarth cyfan yn gryf, a gwnaeth pob unigolyn darparu esboniad effeithiol dros eu hatebion. Yn ganlyniad, dangoswyd ymatebion a dyluniadau’r plant o’i chanfyddiadau, bod nhw wedi llwyddo i ddeall lluosiad, a medru gwirio ateb yr athro ar ddechrau’r wers.

	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn:
Arweiniodd hyn at astudiaeth bellach bod plant y dosbarth yn alluog iawn, ac efallai angen cael eu herio’n fwy er mwyn sicrhau bod nhw’n cadw i wneud cynnydd. Y rheswm am hyn, yw oherwydd os nad yw tasg yn ddigon heriol i blentyn, bydd hyn yn arwain i’r unigolyn i golli diddordeb yn y wers, yn ogystal ag arafu eu cynnydd. Ymhellach, bydd archwilio i mewn i’r maes hyn hefyd yn galluogi’r athro i ddarganfod y plant talentog sydd o fewn y dosbarth. Yn yr un modd, gall fod yn fuddiol i’r athro a disgyblion i’r addysgu cael ei addasu i fod yn seiliedig ar y theori scaffaldio gan y damcaniaethwr Vygotsky. Yn ganlyniad, bydd hyn yn darganfod pa mor alluog ac annibynnol yw’r plant, ac asesu pa strategaethau yw’r rhai mwyaf effeithiol i sicrhau bod y plant yn cadw i wneud cynnydd.

	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato):
· Cyfarwyddiadau yn glir iawn, a gwnaeth yr athro darparu symudiadau allweddol yn symbolaidd i eirfa'r dasg. Yn ganlyniad, gwnaeth hyn sicrhau bod y plant wedi deall ystyr y wers yn well trwy wneud cysylltiad gyda’r symudiadau gweledol.
· Amgylchedd y dosbarth yn dawel a threfnus, ac nid oedd unrhyw wrthdyniadau yn ystod y wers i ddylanwadu ar ffocws a dysgu'r plant.
· Dyluniadau symbolaidd o’r dasg ar y bwrdd gwyn wedi galluogi’r plant i ddysgu’n weledol, a gwneud cysylltiadau effeithiol rhwng terminoleg a dyluniadau’r wers.


Cofnod 3
	Dyddiad ac amser, grŵp blwyddyn: 
22ain o Fedi 2021 – Blwyddyn 4 (dyddiad fidio – 4ydd o Awst 2014).

	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth:
Pwnc y wers oedd gwyddoniaeth, lle'r oedd y plant yn flaenorol wedi cael sesiwn ar ddysgu am derminoleg grymoedd. Ond heddiw, yn mynd i gael gwers ar ddatblygu gallu nhw i wneud rhagfynegiadau, trwy ddefnyddio adnoddau yn seiliedig i rymoedd, a chysylltu hyn â beth maent yn gwybod yn barod. Dechreuodd y wers gyda phlant mewn grwpiau, yn gweithio gyda'i gilydd i ddarganfod beth yw’r gwahanol adnoddau sydd ar eu desg, a deall y gwahaniaeth rhyngddynt. Yn fanylach, gwnaeth y plant trwy deimlo’r adnoddau gyda’u dwylo a llithro’r adnoddau ar draws eu byrddau, gwnaethon nhw ddarganfod bod y papur tywod yn garw (rough), bod y bwrdd pren i ysgrifennu ar yn llyfn, a bod y bubble wrap yn lwmpiog ayyb. Yn ganlyniad, y nod oedd bod y plant yn medru deall yn weledol bod gan ddefnyddiau llyfn amledd isel, a bod gan ddefnyddiau garw amledd uchel.

	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith):
Yn ystod y wers, aeth yr athro a chynorthwyydd dosbarth o amgylch y dosbarth, i holi cwestiynau i’r grwpiau gwahanol, er mwyn darganfod dealltwriaeth unigolion o’r adnoddau, a rhesymeg nhw pam bod rhai defnyddiau ar y bwrdd gydag amledd uchel neu isel. Wrth arsylwi, gwelodd yr ymchwilydd bod bron pob grŵp y dosbarth wedi ymgysylltu’n llwyr i’r dasg, ac wedi gallu gwneud cysylltiadau effeithiol rhwng teimlo’r defnyddiau a gwybodaeth nhw am rymoedd. Yn ogystal, roedd yn amlwg bod y grwpiau a oedd wedi datblygu dealltwriaeth dda o’r gweithgaredd, yn blant galluog iawn, ac yn medru dilyn cyfarwyddiadau. Yn fanylach, hefyd yn gallu ymateb yn effeithiol i drafodaethau grŵp, gan rannu barn eu hunain, holi cwestiynau i’w gilydd, ac yn medru darparu esboniad manwl dros ei ateb. Yn wahanol i hyn, arsylwodd yr ymchwilydd bod un grŵp o blant ddim yn medru ateb mor fanwl yn gymhareb i’r grwpiau eraill. Ymddangoswyd aelodau’r grŵp hwnnw diffyg hyder wrth ateb cwestiynau’r athro, ac yn lle, ymddangoswyd i fod yn swil a tawel. Yn fwy na hyn, roedd angen i’r athro arwain trafodaeth y grŵp, trwy ofyn cwestiynau mwy syml i alluoedd nhw, iddynt gael prosesu a deall y cwestiwn yn well. Roedd yn amlwg bod plant y grŵp hwn ddim yn medru dod i ragfynegiadau manwl, ac angen cefnogaeth ychwanegol i ddatblygu dealltwriaeth well o’r dasg.

	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn:
Arweiniodd hyn at astudiaeth bellach o'r hyn y gallai damcaniaethau dysgu ei ddweud wrthym am ddatblygu hyder a sgiliau cymdeithasoli mewn disgyblion sydd ag anghenion ychwanegol. Enghreifftiau o’r anghenion ychwanegol gall fod yn berthnasol i’r plant yng nglŵm a’r digwyddiad critigol hwn yw anghenion dysgu ychwanegol (ADY), anawsterau cymdeithasol, emosiynol ac ymddygiadol (ACEY), neu dislectsia. Yn yr un modd, gall theori Systemau Ecolegol Bronfenbrenner bod o ddefnydd i’r ymchwilydd wrth archwilio i mewn i’r maes hwn. Y rheswm am hyn, yw oherwydd gall defnyddio'r model hwn, ddarganfod pa ddylanwadau sydd o bosib yn cael effaith negyddol ar ddatblygiadau’r unigolion, gan arwain iddynt fod yn anhyderus, swil, a llai annibynnol.

	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato):
· Amgylchedd prysur pan oedd y tasgau grŵp yn mynd ymlaen, o ran sŵn uchel y trafodaethau i gyd, sŵn y defnyddiau ar y byrddau, a sain y plant i gyd yn symud o amgylch byrddau nhw.
· Angen model patrymau brawddeg ar fyrddau’r plant, er mwyn galluogi pob plentyn sydd angen cymorth ychwanegol wrth rannu barn ar lafar, i ateb yn fwy hyderus.
· Grwpiau o bum plentyn yn rhy fawr i rai plant, yn lle rhoi'r plant mewn parau neu grwpiau o dri, er mwyn iddynt allu cael trafodaethau mwy effeithiol.


Atodiad 3 – Canllawiau moesegol BERA ar gyfer ymchwil addysgol:

Privacy and data storage 

40. ‘The confidential and anonymous treatment of participants’ data is considered the norm for the conduct of research. Researchers should recognise the entitlement of both institutions and individual participants to privacy, and should accord them their rights to confidentiality and anonymity. This could involve employing ‘fictionalising’ approaches when reporting, and where using such approaches researchers should fully explain how and why they have done so. However, in some circumstances individual participants, or their guardians or responsible others, may want to specifically and willingly waive their right to confidentiality and anonymity: researchers should recognise participants’ rights to be identified in any publication of their original works or other inputs if they so wish’.

(British Educational Research Association, 2019).

Atodiad 4 – Cwricwlwm i Gymru: Cynllunio cwricwlwm a’r pedwar diben
Dylai’r pedwar diben fod yn ddyhead ac yn nod terfynol ar gyfer y cwricwlwm a gynllunir gan ysgolion. Yn y pen draw, nod cwricwlwm ysgol yw cefnogi ei dysgwyr i ddod yn:

1. ddysgwyr uchelgeisiol, galluog sy'n barod i ddysgu gydol eu bywydau
2. gyfranwyr mentrus, creadigol sy’n barod i chwarae rhan lawn mewn bywyd a gwaith
3. ddinasyddion egwyddorol, gwybodus yng Nghymru a’r byd
4. unigolion iach, hyderus sy'n barod i fyw bywyd cyflawn fel aelodau gwerthfawr o gymdeithas.

Bydd ein holl blant a phobl ifanc yn cael eu cefnogi i ddatblygu yn:
ddysgwyr uchelgeisiol, galluog sy’n:

· gosod safonau uchel iddyn nhw eu hunain ac yn chwilio am heriau ac yn eu mwynhau;
· datblygu corff o wybodaeth ac sydd â’r sgiliau sydd eu hangen i gysylltu’r wybodaeth honno a’I chymhwyso mewn gwahanol gyd-destunau;
· ymholgar ac yn mwynhau datrys problemau;
· gallu cyfathrebu’n effeithiol mewn gwahanol ffurfiau a lleoliadau, drwy’r Gymraeg a’r Saesneg;
· gallu egluro’r syniadau a chysyniadau y maen nhw’n dysgu amdanyn nhw;
· gallu defnyddio rhif yn effeithiol mewn gwahanol gyd-destunau;
· deall sut i ddehongli data a chymhwyso cysyniadau mathemategol;
· defnyddio technolegau digidol yn greadigol i rhannu gwybodaeth, dod o hyd iddi a’i dadansoddi;
· ymchwilio ac yn gwerthuso eu canfyddiadau’n feirniadol;

ac sy’n barod i ddysgu gydol eu bywydau.
gyfranwyr mentrus, creadigol sy’n:

· cysylltu ac yn cymhwyso eu gwybodaeth a’u sgiliau i greu syniadau a chynnyrch;
· meddwl yn greadigol er mwyn ail-lunio a datrys problemau;
· adnabod cyfleoedd ac yn manteisio arnyn nhw;
· mentro’n bwyllog;
· arwain ac yn chwarae rolau gwahanol mewn timau’n effeithiol ac yn gyfrifol;
· mynegi syniadau ac emosiynau drwy wahanol gyfryngau;
· rhoi o’u hegni a’u sgiliau fel y bydd pobl eraill yn elwa;
       
       ac sy’n barod i chwarae rhan lawn mewn bywyd a gwaith.

       ddinasyddion egwyddorol, gwybodus sy’n:

· canfod, yn gwerthuso ac yn defnyddio tystiolaeth wrth ffurfio barn;
· trafod materion cyfoes ar sail eu gwybodaeth a'u gwerthoedd;
· deall ac yn arfer eu cyfrifoldebau a'u hawliau dynol a democrataidd;
· deall ac yn ystyried effaith eu gweithredoedd wrth ddewis a gweithredu;
· wybodus am eu diwylliant, eu cymuned, eu cymdeithas a’r byd yn awr ac yn y gorffennol;
· parchu anghenion a hawliau pobl eraill, fel aelod o gymdeithas amrywiol;
· dangos eu hymrwymiad i sicrhau cynaladwyedd y blaned;

       ac sy’n barod i fod yn ddinasyddion yng Nghymru a’r byd.

       yn unigolion iach, hyderus sydd:

· â gwerthoedd sicr ac sy’n sefydlu eu credoau ysbrydol ac egwyddorol;
· yn meithrin eu lles meddyliol ac emosiynol drwy ddatblygu hyder, cadernid ac empathi;
· yn cymhwyso gwybodaeth am effaith deiet ac ymarfer corff ar iechyd corfforol a meddyliol yn eu bywyd pob dydd;
· yn gwybod sut i ddod o hyd i’r wybodaeth a’r cymorth sydd eu hangen i gadw’n ddiogel ac iach;
· yn cymryd rhan mewn gweithgarwch corfforol;
· yn gwneud penderfyniadau pwyllog ynghylch eu ffordd o fyw ac yn rheoli risg;
· â’r hyder sydd ei angen i gymryd rhan mewn perfformiadau;
· yn ffurfio cydberthnasau cadarnhaol wedi’u seilio ar ymddiriedaeth a pharch at ei gilydd;
· yn wynebu heriau ac yn eu goresgyn;
· â’r sgiliau a’r wybodaeth sydd eu hangen i ddelio â’u bywyd pob dydd mor annibynnol ag y gallan nhw;

        ac sy’n barod i fyw bywyd cyflawn fel aelodau gwerthfawr o gymdeithas.

(Llywodraeth Cymru, 2021).
Atodiad 5 - Camau Datblygu Gwybyddol Piaget

[image: piaget-01.jpg]
(The Psychology Notes HQ, 2021, ‘Piaget’s Stages of Cognitive Development’).


Atodiad 6 - Deddf Llesiant Cenedlaethau’r Dyfodol (Cymru) 2015

[image: Screenshot%202021-10-22%20at%2021.14.32.png]
(Llywodraeth Cymru, 2015, ‘Nodau llesiant’).

Atodiad 7 - Model Hierarchaeth Anghenion Maslow

[image: maslow-5.jpg]
(McLeod, 2018, ‘Maslow’s Hierarchy of Needs’).


Atodiad 8 - The Healthy Mind Platter

[image: Screenshot%202021-10-27%20at%2022.15.36.png]
(Siegal, 2011, ‘The Healthy Mind Platter’).

Atodiad 9 - Safonau proffesiynol ar gyfer ymarferwyr ysgolion yng Nghymru

[image: Screenshot%202021-10-27%20at%2022.20.24.png]
(Llywodraeth Cymru, 2018, ‘Safonau proffesiynol ar gyfer ymarferwyr ysgolion yng Nghymru’).









Atodiad 10 - Cyflwyniad i’r safonau proffesiynol ar gyfer addysgu ac arweinyddiaeth

I gyd-fynd â’r safonau proffesiynol datblygwyd gwerthoedd ac ymagweddau cyffredinol sy’n annog athrawon i fod y gorau y gallan nhw fod:
[image: Screenshot%202021-10-27%20at%2012.49.48.png]

(Llywodraeth Cymru, 2018, ‘Cyflwyniad i’r safonau proffesiynol ar gyfer addysgu ac arweinyddiaeth’).

